כשצה"ל הולך לעזה - וואלה! חדשות
כשצה"ל הולך לעזה
בשנים האחרונות יצא צה"ל פעם אחר פעם למבצעים ברצועה. רגע לפני המבצע הבא, וואלה! חדשות מזכירה את התוצאות העגומות
דוריה למפל יום רביעי, 12 בדצמבר 2007, 10:50
מעצרו של מרואן ברגותי במהלך המבצע (רויטרס)
 מתי: 29 במרץ 2002 עד ה-10 במאי 2002
 למה: המטרה - "פגיעה בתשתיות הטרור". מרץ 2002 היה החודש הקשה ביותר באינתיפאדת אל אקצה, במהלכו בוצעו 11 פיגועי התאבדות בשטחי ישראל.
 איפה: בית לחם, ג'נין, רמאללה, שכם וחברון.
 אבדות: 29 חיילים הרוגים ויותר מ-100 פצועים; יותר מ-250 פלסטינים הרוגים.
 תוצאות והשלכות: במבצע נכבשו חמש מתוך שש הערים הפלסטיניות הראשיות ביהודה ושומרון, הופסק הירי על שכונת גילה בירושלים, פיגועי ההתאבדות בשטחי ישראל פחתו בלמעלה מ?60%, הרשות הפלסטינית פורקה מנשקה, יו"ר הרשות דאז יאסר ערפאת הושם בבידוד ובמצור, המוקטעה נהרסה, נתפסו פעילי טרור וחומר נפץ רב.
 מתי: 18 במאי 2004 עד ה-25 במאי 2004
 למה: המבצע החל בתגובה לאירוע שארע ב-11 במאי, בו פוצצו הפלסטינים נגמ"ש של גבעתי בשכונת זייתון. הפיצוץ גרם למותם של ששה חיילים ופעילי הג'יהאד האיסלמי התעללו בשרידי הגופות שלהם. המטרה שהוגדרה היתה הבאת שרידי גופות החיילים לישראל.
 איפה: רפיח, דרום רצועת עזה
 אבדות: לפי הודעת צה"ל: כ-40 פעילי טרור נהרגו ו-12 אזרחים פלסטינים; לגרסת הפלסטינים: 55 הרוגים, מתוכם 12 חמושים בלבד.
 תוצאות והשלכות: לפי הודעה רשמית של תא"ל אוגדת עזה דאז: "הרגנו 41 מחבלים, איתרנו והרסנו שלוש מנהרות ועוד פתח ששימש כהכנה למנהרה. עצרנו פעילי טרור שהיו קשורים להכנת המנהרות. צה"ל הרס 56 מבנים, מהם רק שניים השייכים למחבלים. מחלק מהבתים נורתה אש על כוחות צה"ל ובחלקם הכינו מטענים. בנוסף, נהרסו מבנים שצה"ל נאלץ לעבור דרכם, משום שעל הדרך היו מטענים. בין הבתים שנהרסו, היה ביתו של המחבל שרצח את בנות משפחת חטואל".
 מתי: 30 בספטמבר 2004 עד ה-15 באוקטובר 2004
 למה: המבצע החל בתגובה למותם של שני ילדים תושבי שדרות כתוצאה מנפילת רקטת קסאם. המטרה  השבתת אתרי שיגור הקסאמים.
 איפה: בית חנון, בית להיה ומחנה הפליטים ג'בליה
 אבדות: שני חיילים ושלושה אזרחים ישראלים הרוגים; בין 104 ל-133 פלסטינים הרוגים, מתוכם כ- 87 מחבלים ו- 18-31 ילדים.
 תוצאות והשלכות: חלה רגיעה זמנית בשטח וכמות הקאסמים על שדרות פחתה. נזק רב נגרם לתשתיות האזרחיות של בית חנון, בית להיה וג'בליה.
 מתי: 23 בספטמבר 2005 עד ה-1 באוקטובר 2005
 למה: המבצע החל בתגובה לירי כבד של קסאמים לעבר שדרות ב-23 וב-24 בספטמבר.
 איפה: בית חנון, שכונת זייתון וחאן יונס.
 אבדות: אזרח ישראלי הרוג; 5 פעילי טרור פלסטינים הרוגים.
 תוצאות והשלכות: למרות הפעולה, המשיך ירי הקסאמים על שדרות. חמאס חטף את ששון נוריאל, תושב ירושלים, ורצח אותו. מעבדת נפץ נחשפה והושמדה בג'נין. צה"ל עצר כ?200 מבוקשים ביהודה ושומרון.
 מתי: החל מ-28 בדצמבר 2005. נמשך מספר ימים.
 למה: יצירת אזור חיץ להגנה מפני קסאמים המופנים לשדרות ולאשקלון.
 איפה: צפון רצועת עזה
 אבדות: אין פרטים
 תוצאות והשלכות: צה"ל נקט במגוון פעולות ובכללן פעילות אווירית וירי מהקרקע - ארטילריה ואש טנקים.
מבצע מכת ברק
 מתי: 3-7 בפברואר 2006
 למה: המבצע החל בתגובה לירי כבד של קסאמים לעבר קיבוץ כרמיה, שגרם לפגיעה בארבעה בני משפחה מהקיבוץ.
 איפה: המבצע התמקד בעיקר בצפון רצועת עזה: עזה, בית חנון, בית להיא.
 אבדות: ללא אבידות לצה"ל; כ-9 פעילי טרור פלסטינים הרוגים.
 תוצאות והשלכות: צה"ל מבצע סדרת תקיפות אוויריות, הפגזות ארטילריות וכן ארבעה סיכולים ממוקדים.
 מתי: 28 ביוני 2006 עד ל-26 בנובמבר 2006
 למה: המבצע החל בתגובה לאירוע חדירת מחבלים מחמאס, ועדות ההתנגדות העממית וארגון "צבא האיסלאם" לשטח ישראל דרך מנהרה באורך של מעל 300 מטרים שנחפרה ב-25.6.06. המחבלים תקפו מוצב צה"לי, ובמסגרת התקיפה נהרגו שני חיילי צה"ל ונחטף רב"ט גלעד שליט. במקביל, באותו יום נחטף ונרצח ביהודה ושומרון האזרח אליהו אשרי.
 איפה: רצועת עזה והגדה המערבית
 אבדות: 3 חיילים הרוגים, 28 חיילים פצועים, 2 אזרחים הרוגים, 33 אזרחים פצועים; 270 פעילי טרור הרוגים, 116 אזרחים פלסטינים הרוגים, 8 אנשי כוחות ביטחון פלסטינים הרוגים ו-1000 פצועים.
 תוצאות והשלכות: בתחילת המבצע נגרם נזק לתשתיות פלסטיניות, ובהן תשתית החשמל, אך ישראל פיצתה על כך בהעברת חשמל לרשות הפלסטינית. המבצע הסתיים בהפסקת אש דו-צדדית שבה התחייבו ארגוני הטרור הפלסטינים להפסיק את ירי הרקטות לעבר ישראל, בתמורה לנסיגת כוחות צה"ל מהרצועה. ישראל כשלה בהשגת המטרה העיקרית של המבצע, שחרור החייל החטוף גלעד שליט. אחרי הפסקת האש נמשך ירי הרקטות לעבר ישראל, אם כי במינון מצומצם יותר. ראש הממשלה אהוד אולמרט הורה לצה"ל להבליג על ירי הרקטות ולהמשיך לשמור על הפסקת האש. בקרב הפלסטינים, המבצע החריף את הקרע בין חמאס לפתח, ואחרי יציאת צה"ל מהרצועה פרץ גל של עימותים אלימים בין הארגונים.